CELEX: 32010R0104
Language: bg
Date: 2010-02-05 00:00:00
Title: Регламент (ЕС) № 104/2010 на Комисията от 5 февруари 2010 година относно разрешителното за използване на калиев диформат като фуражна добавка за свине майки (притежател на разрешителното BASF SE) и за изменение на Регламент (ЕО) № 1200/2005 (Текст от значение за ЕИП)

6.2.2010   
            
            
               BG
            
            
               Официален вестник на Европейския съюз
            
            
               L 35/4
            
         РЕГЛАМЕНТ (ЕС) № 104/2010 НА КОМИСИЯТА
   от 5 февруари 2010 година
   относно разрешителното за използване на калиев диформат като фуражна добавка за свине майки (притежател на разрешителното BASF SE) и за изменение на Регламент (ЕО) № 1200/2005
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавките за използване при храненето на животните (1), и по-специално член 9, параграф 2 от него:
   като има предвид, че:
   
               (1)
            
            
               В Регламент (ЕО) № 1831/2003 се предвижда възможността за издаване на разрешително за използване на добавки при храненето на животните, както и основанията и процедурите за предоставяне на такова разрешително. Член 10 от посочения регламент съдържа разпоредба за нова оценка на добавките, разрешени съгласно Директива 70/524/ЕИО на Съвета (2).
            
         
               (2)
            
            
               С Регламент (ЕО) № 1200/2005 на Комисията от 26 юли 2005 г. относно постоянни разрешения за някои добавки към храни за животни и временни разрешения за ново използване на добавки, които вече са разрешени в хранителните продукти (3) калиевият диформат в твърдо състояние бе временно разрешен за използване като фуражна добавка за свине майки в съответствие с Директива 70/524/ЕИО. Тази добавка впоследствие бе вписана в Регистъра на фуражните добавки на Общността като съществуващ продукт, в съответствие с член 10, параграф 1 от Регламент (ЕО) № 1831/2003.
            
         
               (3)
            
            
               В съответствие член 10, параграф 2 от Регламент (ЕО) № 1831/2003 във връзка с член 7 от посочения регламент бе подадено заявление за нова оценка на посочената добавка, с искането тя да бъде класирана в категорията „зоотехнически добавки“. Заявлението беше придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (4)
            
            
               В становището си от 15 септември 2009 г. (4) Европейският орган за безопасност на храните (наричан по-нататък „органът“) заключи, че добавката няма неблагоприятно въздействие върху здравето на животните, върху здравето на потребителите или върху околната среда и че използването ѝ може да подобри резултатите при животните. В становището си органът препоръчва подходящи мерки относно безопасността на потребителите. Той не счита, че е налице необходимост от специфични изисквания за мониторинг след пускането на пазара. Органът също така подложи на проверка доклада за метода за анализ на фуражната добавка, представен от създадената с Регламент (ЕО) № 1831/2003 референтна лаборатория на Общността.
            
         
               (5)
            
            
               Оценката на добавката показва, че са изпълнени условията за получаване на разрешително, посочени в член 5 от Регламент (ЕО) № 1831/2003. Поради това използването на посочения препарат следва да бъде разрешено съгласно предвиденото в приложението към настоящия регламент.
            
         
               (6)
            
            
               Поради това в Регламент (ЕО) № 1200/2005 следва да се заличат разпоредбите относно тази добавка.
            
         
               (7)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който принадлежи към категория „зоотехнически добавки“ и към функционална група „други зоотехнически добавки“, се разрешава като добавка при храненето на животните при условията, определени в същото приложение.
   Член 2
   В Регламент (ЕО) № 1200/2005 член 1 и приложение I се заличават.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 февруари 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 270, 14.12.1970 г., стр. 1.
   
      (3)  ОВ L 195, 27.7.2005 г., стр. 6.
   
      (4)  The EFSA Journal 2009; 7(9): 1315.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химическа формула, описание, аналитичен метод
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  mg/kg пълноценен фураж със съдържание на влага 12 %
               
            
                  
                     Категория зоотехнически добавки. Функционална група: други зоотехнически добавки (подобряване на зоотехническите параметри).
                  
               
            
                  4d800
               
               
                  BASF SE
               
               
                  Калиев диформат
               
               
                  
                               
                           
                           
                              Състав на добавката:
                              
                                           
                                       
                                       
                                          калиев диформат, твърд, минимум 98 %,
                                       
                                    
                                           
                                       
                                       
                                          силикат максимум 1,5 %,
                                       
                                    
                                           
                                       
                                       
                                          вода максимум 0,5 %
                                       
                                    
                        
                               
                           
                           
                              Характеристика на активното вещество:
                              
                                           
                                       
                                       
                                          калиев диформат, твърд
                                       
                                    
                                           
                                       
                                       
                                          KH(COOH)2
                                          
                                       
                                    
                                           
                                       
                                       
                                          CAS № 20642-05-1
                                       
                                    
                        
                               
                           
                           
                              Аналитичен метод (1)
                              
                              Метод на йонна хроматография с отчитане на електропроводимостта
                           
                        
               
                  Свине майки
               
               
                  —
               
               
                  10 000
               
               
                  12 000
               
               
                  Сместа от различни източници на калиев диформат не трябва да превишава допустимото максимално равнище в пълноценния фураж от 12 000 mg/kg.
                  Добавката се смесва с фуражите във вид на премикс.
                  Продуктът може да доведе до опасност от сериозни увреждания на зрението.
                  Да се вземат мерки за защита на работниците.
               
               
                  26.2.2020 г.
               
            
         (1)  Подробна информация относно аналитичните методи може да бъде намерена на следния адрес на референтната лаборатория на Общността: www.irmm.jrc.be/crl-feed-additives